EkBass/fiwiki-20250220-pages-articles huggingface dataset:
Karai Senryū

Karai Senryū, oik. Karai Hachiemon (1718 Edo (nyk. Tokio), Japani – 1790 Edo, Japani) oli japanilainen runoilija. Hän opiskeli haikai-ketjurunoutta ja oli sen rinnalla suositun maekuzuke-runouden arvostelija. Myöhempi senryū-runolaji on saanut nimensä hänen mukaansa. ==Lähteet== ==Aiheesta muualla== Luokka:Japanilaiset runoilijat Luokka:Vuonna 1718 syntyneet Luokka:Vuonna 1790 kuolleet
Luettelo Fennoskandian mannerjäätikön virtauskielekkeistä ja jäätikkövirroista

Tämä on luettelo Fennoskandian mannerjäätikön virtauskielekkeistä ja jäätikkövirroista, jotka on tunnistettu Fennoskandian mannerjäätiköllä Veiksel-jääkaudella 130 000–10 000 vuotta sitten. Jääkielekkeiden ja niitä muodostavien jäätikkövirtojen luettelo ei ole täydellinen. Osa kielekkeistä ei ole nimettyjä, joten niitä ei ole tässä luettelosssa. Ei ole aina varmaa tietoa, mihin jäätikkövirtaan kieleke liittyy. == LGM-vaiheen jälkeen == Veiksel-jääkaudella Fennoskandian mannerjäätikkö saavutti laajimman alueensa reunaviivan (lyh. LGM eli ) eri ilmansuunnissa eri aikaan. ;Pohjoinen reuna * Jokangan virtauskieleke () * Tuloman virtauskieleke () * Inarin virtauskieleke () * Finmarkin virtauskieleke () * Karhusaaren painanteen jäätikkövirta (Bear Island Trough Ice Stream ) ;Keskinen ja eteläinen reuna * Keski-Ruotsin virtauskieleke * Itämeren jäätikkövirta :* Riian jäätikkövirta :* Masurian virtauskieleke tai Kushky sub-lobe :* Veikselin virtauskieleke :* Oderin virtauskieleke :* Tanskan virtauskieleke (Danish sub-lobe) * Suomen jäätikkövirta ; Itäinen reuna * Vienanmeren virtauskieleke :* Mezeninlaakson kieleke :* Vienanjoenlaakson kieleke :* Suhonanlaakson kieleke * Varzugan virtauskieleke () * Jokangan virtauskieleke () * Kuolan virtauskieleke () ;Kaakkoinen reuna * Karjalan jäätikkövirta * Karjalan virtauskieleke tai Novgorodin jäätikkövirta (Novgorod Ice Stream ) ; Lounainen reuna * Norjanhaudan jäätikkövirta * Kattegatin jäätikkövirta ; Läntinen reuna * Vestfjordenin jäätikkövirta * Trænadjupetin jäätikkövirta * Sklinnadjupetin jäätikkövirta * Haltenin jäätikkövirta (nimi puuttui ) * Frøybankholan jäätikkövirta * Suladjupetin jäätikkövirta * Onadjupetin jäätikkövirta * Breisunddjupetin jäätikkövirta == Nuoremmalla dryaskaudella ja sen jälkeen == Nuorempi dryaskausi kesti tuhat vuotta noin 12 000–11 000 vuotta sitten. Seuraavat jääkielekkeet ovat tältä ajalta tai tuhat vuotta sen jälkeen. ; Pohjoinen reuna * Murmanskin kieleke ; Itäinen reuna * Näsijärven–Jyväskylän virtauskieleke * Järvi-Suomen virtauskieleke * Pohjois-Karjalan virtauskieleke * Kuusamon virtauskieleke * Pohjanlahden virtauskieleke * Sallan virtauskieleke * Inarin virtauskieleke ; Keskellä * Itämeren jäätikkövirta * Perämeren virtauskieleke () == Lähteet == *
Mariina

Mariina on naisen etunimi. Se on Marinan rinnakkaismuoto. Nimi pohjautuu mahdollisesti latinan sanaan marinus, joka merkitsee ’merellistä’, ’merestä nousevaa’ ja ’meren omaa’. Digi- ja väestötietoviraston mukaan Suomessa on syyskuuhun 2021 mennessä tilastoitu noin 310–320 Mariina-nimistä naista. ==Nimipäivä== Virossa Mariinalla on nimipäivä 9. lokakuuta. ==Tunnettuja Mariinoja== * Kirsi Mariina Eskelinen (s. 1961), suomalainen museonjohtaja ==Lähteet== ==Aiheesta muualla== * Etunimien taivutus: Mariina (Kotimaisten kielten keskuksen verkkojulkaisu) Luokka:Etunimet
Arseenitrijodidi

Arseenitrijodidi (AsI3) on arseenin ja jodin muodostama epäorgaaninen molekyyliyhdiste. ==Ominaisuudet, valmistus ja käyttö== Huoneenlämpötilassa arseenitrijodidi on punaista kiinteää ainetta. Yhdisteen alkeiskoppi on romboedrinen. Aine liukenee hieman veteen ja hydrolysoituu veden vaikutuksesta hitaasti arseenitrioksidiksi. Kuumassa vedessä reaktio on nopeampi. Arseenitrijodidi liukenee muun muassa etanoliin, dietyylieetteriin, kloroformiin ja aromaattisiin hiilivetyihin. Arseenitrijodidia voidaan valmistaa arseenin ja jodin välisellä reaktiolla. Muita tapoja ovat arseenitrioksidin ja vetyjodidin tai arseenitrikloridin ja kaliumjodidin reaktiot. :2 As + 3 I2 → 2 AsI3 :As2O3 \+ 6 HI → 2 AsI3 \+ 3 H2O Arseenitrijodidia on käytetty lääketieteessä ja analyyttisen kemian reagenssina. ==Lähteet== Luokka:Arseeniyhdisteet Luokka:Jodidit
Overcooked 2

Overcooked 2 (tyyliteltynä Overcooked! 2) on Team17:n ja Ghost Town Gamesin kehittämä ja Team17:n julkaisema simulaatiopeli. Se on jatko-osa pelisarjan ensimmäiselle osalle Overcooked. Peli julkaistiin Microsoft Windowsille, Nintendo Switchille, PlayStation 4:lle ja Xbox Onelle 7. elokuuta 2018. == Pelaaminen == === Yleistä === Overcooked 2 on ruoanlaittosimulaattori, jossa jopa neljän pelaajan tiimit valmistavat ja kokkaavat tilauksia yhteistyössä absurdeissa ravintoloissa. Pelaajat keräävät, pilkkovat ja kypsentävät ainesosia, yhdistelevät niitä lautasille, tarjoilevat ruokia ja tiskaavat astioita. Lyhyiden tilausten koordinoinnin ja toistensa hahmoihin törmäämisen välillä pelillä on taipumus riistäytyä käsistä. Joissakin tasoissa on liikkuvia lattioita ja muita esteitä, jotka vaikeuttavat ruoanlaittoa, kuten portaaleja, liikkuvia kulkuväyliä sekä tulipaloja. Toiset tasot siirtyvät asetelmien ja reseptien välillä. Tästä esimerkkinä on taso, joka alkaa salaattien valmistamisella kuumailmapallossa ja päättyy sushikeittiöön. === Päivitykset ja uudet ominaisuudet === Overcooked 2 rakentuu vuonna 2016 julkaistun edellisen osan Overcooked päälle uusilla interaktiivisilla tasoilla, ravintola-aiheilla, kokkiasuilla ja resepteillä. Jatko-osassa otetaan käyttöön ainesosien heittäminen, jolloin pelaajat voivat heittää esineitä toiselle pelaajalle tai kattilaan pitkän matkan päästä. Lisäksi uutta on verkkomoninpeli, jossa pelaajat voivat liittyä toisiinsa joko paikallisen langattoman verkon kautta tai verkossa tapahtuvan matchmakingin kautta. == Lähteet == == Aiheesta muualla == * * Virallinen sivusto Luokka:Simulaatiopelit Luokka:Vuoden 2018 videopelit Luokka:Nintendo Switch -pelit Luokka:PlayStation 4 -pelit Luokka:Windows-pelit Luokka:macOS -pelit Luokka:Linux-pelit Luokka:Xbox One -pelit Luokka:PlayStation 5 -pelit Luokka:Xbox Series X- ja Series S -pelit
Yangonin kansainvälinen lentoasema

Yangonin kansainvälinen lentoasema () on kansainvälinen lentoasema Yangonissa Myanmarissa. Se toimii muun muassa Myanmarin kansallisen lentoyhtiön Myanmar National Airlinesin sekä Myanmar Airways Internationalin ja Golden Myanmar Airlinesin solmukohtana. Lentoasema on Myanmarin vilkkain. Vuonna 2018 sen kautta kulki 6 104 854 matkustajaa. Lentoasemalle lentää yhteensä 40 lentoyhtiötä. Lentoasema valmistui vuonna 1947. Se koostuu kahdesta terminaalista. Kansainvälisiin lentoihin tarkoitettu terminaali 1 laajennettiin vuonna 2016. Terminaali 2 suljettiin heinäkuussa 2016 laajan remontin vuoksi. Terminaali 3 valmistui myös vuonna 2016 ja korvasi vanhan kotimaisten lentojen terminaalin, joka purettiin vuonna 2014. == Lähteet == == Aiheesta muualla == * Yangonin kansainvälisen lentoaseman virallinen verkkosivusto Luokka:Myanmarin lentoasemat Luokka:Yangon
Lev Ovalov

Lev Ovalov, oik. Lev Šapovalov (1905–1997) oli venäläinen neuvostokirjailija. Hänen luomansa hahmo "majuri Pronin" oli suosittu erityisesti ennen toisen maailmansodan puhkeamista.Lev Ovalov, Russian life, viitattu 12.9.2021 Ovalov osallistui sisällissotaan ja aloitti kirjoittajana 1920-luvulla. Hänet pidätettiin vuonna 1941, ja hän joutui 15 vuodeksi vankileirille ja maansisäiseen karkotukseen. Hän vapautui 1956 ja kirjoitti jatkoa majuri Proninin tarinaan. ==Lähteet== Luokka:Venäläiset kirjailijat Luokka:Neuvostoliittolaiset kirjailijat Luokka:Vuonna 1905 syntyneet Luokka:Vuonna 1997 kuolleet
Roimanata

Roimanata (Festuca heteromalla) on pikkunatojen eli natojen sukuun ja punanataryhmään (Festuca rubra -ryhmä) kuuluva heinäkasvi. Lajin aiempi nimi on isopunanata (Festuca diffusa). Roimanata kasvaa 50–100 senttimetriä korkeaksi ja muodostaa löyhiä mättäitä. Se on lajiryhmän heinistä kookkain. Tyvilehtien lapa on 1–3 millimetriä leveä, usein litteä. Röyhy on 9–15 cm pitkä ja runsaskukkainen. Yhdessä tähkylässä on kahdeksasta kymmeneen usein violetinsävyistä lyhytvihneistä kukkaa. Roimanataa esiintyy Euroopassa, alun perin Keski-Euroopassa. Suomessa se on luonnonvaraisena melko harvinainen heinänsiemenen mukana tullut uustulokas. Se kasvaa muun muassa tienvarsilla. == Lähteet == == Aiheesta muualla == * Kasviatlas 2020: Roimanadan (Festuca heteromalla) levinneisyys Suomessa. Luokka:Nadat
Amesha Spenta

Amesha Spenta tai Amesa Spenta (avestan kielellä “hyväntahtoinen kuolematon”) ovat zarathustralaisuudessa kuusi pyhää kuolematonta henkeä, jumalolentoja tai arkkienkeleitä. Luultavasti he olivat alun perin muinaisia iranilaisia jumalia, jotka zarathustralaisuuden perustaja Zarathustra omaksui opetuksiinsa. Zarathustran mukaan he ovat ylimmän henkiolennon Ahura Mazdan eri puolia ja palvelevat häntä. Ahura Mazda loi heidät auttamaan luomistyössä. Kolme näistä hengistä on miespuolisia, kolme naispuolisia. Cotterell & Storm 2017, s. 263 Amesha Spentat auttavat Ahura Mazdaa taistelussa pahaa henkeä Ahrimania vastaan, ja myöhemmässä zarathustralaisuudessa kullakin on lisäksi vastustajanaan määrätty arkkidemoni. Jokainen Amesha Spentoista hallitsee yhtä todellisuuden puolista. Näitä saattoivat olla jotkin olennot, elementit tai vuodenaika. Amesha Spentat ovat: # Vohu Mano tai Vohu Manah (”Hyvä mieli”), hyötyeläinten kuten karjan valtias. Hän on jumalallista viisautta, valaistusta ja rakkautta edustava henki. Juuri hän johdatti Zarathustran sielun taivaan valtaistuimen eteen. # Asha Vahista tai Asha Vahishta (”Loistava järjestys” tai ”Totuus”), tulen valtias. Hän vastaa maailmankaikkeuden laillisesta järjestyksestä. # Khshathra Vahista tai Khshathra Vairya (”Toivottu valtakunta”), auringon ja taivaan liikuttaja sekä metallien valtias. Hän edustaa Ahura Mazdan valtakunnan voimaa. # Spenta Armaiti (”Hyväntahtoinen omistautuminen”), maan valtiatar. Hän on uskon ja omistautumisen henki, joka ohjaa ja suojelee uskovaisia. # Haurvatāt (”Täyteys” tai ”täydellisyys”) veden valtiatar. # Ameretāt (”Kuolemattomuus”), kasvien valtiatar. Haurvatātin sisar. Seitsemäs henki on Spenta Mainyu, ihmiskunnan valtias. Hänet joko lasketaan Amesha Spentojen joukkoon tai hänen katsotaan olevan itse Ahura Mazda. == Lähteet == *Cotterell, Arthur & Storm, Rachel: Ultimate encyclopedia of mythology. London. Anness Publishing, 2017. ISBN 9781780191881. === Viitteet === Luokka:Enkelit Luokka:Zarathustralainen usko ja oppi
Some Kind of Trouble

Some Kind of Trouble on James Bluntin kolmas studioalbumi, joka julkaistiin 8. marraskuuta 2010. == Kappaleet == # # # # # # # # # # # # # ==Lähteet== Luokka:Vuoden 2010 albumit Luokka:James Bluntin albumit
Edmond Charlot

Edmond Charlot (15. helmikuuta 1915 Alger – 10. huhtikuuta 2004 Béziers) oli algerialaissyntyinen ranskalainen kirjakauppias ja kustantaja. Hän toimi muun muassa Albert Camus'n, Jules Royn ja Emmanuel Roblèsin varhaisena kustantajana. ==Elämä== Charlot syntyi tuolloin Ranskan alaisuuteen kuuluneessa Algerissa vuonna 1915. Hänen isoisoisänsä oli tullut Algeriaan laivakokkina vuonna 1830, siis samana vuonna, kun Ranska valtasi sen. Charlot ystävystyi jo opiskeluaikoinaan Albert Camus'n kanssa, ja vuonna 1936 hän avasi kirjakaupan, Les Vraies Richesses, Algerissa. Toisen maailmansodan aikana hän julkaisi Vapaan Ranskan kirjallisuutta, minkä johdosta Vichyn hallitus vangitsi hänet lyhyeksi ajaksi. Sodan jälkeen hän muutti Pariisiin, mutta huolimatta kirjailijoidensa menestyksestä hänen kustannusyhtiönsä ei pärjännyt kilpailussa pariisilaisia kustantajia vastaan, ja hän palasi Algeriaan. Vuonna 1961 OAS teki kaksi pommi-iskua hänen kirjakauppaansa vastaan. Vuonna 1980 hän muutti jälleen Ranskaan, jossa asui loppuelämänsä. ==Lähteet== Luokka:Ranskalaiset kustantajat Luokka:Kirjakauppiaat Luokka:Vuonna 1915 syntyneet Luokka:Vuonna 2004 kuolleet
Paratiisin vartijat

Paratiisin vartijat – Yhdysvallat, Eurooppa ja uusi maailmanjärjestys () on Robert Kaganin vuonna 2003 ilmestynyt kirja yhdysvaltalaisten ja eurooppalaisten ajatus- ja toimintatapojen eroista ulkopoliittisissa kysymyksissa. Teoksen on suomentanut Heikki Karjalainen ja julkaissut suomeksi kirjankustantamo Tammi vuonna 2003. ==Lähteet== == Aiheesta muualla == * Ikenberry, G. John: Of Paradise and Power: America and Europe in the New World Order. Foreign Affairs 2003. * Kagan, Robert: Of Paradise and Power. The New York Times 30.3.2003. Luokka:Kirjat kansainvälisestä politiikasta Luokka:Vuoden 2003 kirjat Luokka:Yhdysvaltalaiset tietokirjat
Kuusitiaiset

Kuusitiaiset (Periparus) on tiaisten heimoon kuuluva suku. Se luokiteltiin aiemmin tiaisten (Parus) alasuvuksi, mutta nykyisin se luetaan omaksi suvukseen. Sukuun kuuluvat seuraavat lajit: *Kuusitiainen (Periparus ater) *Mustatöyhtötiainen (Periparus rufonuchalis) *Rusovatsatiainen (Periparus rubidiventris) ==Lähteet== Luokka:Tiaiset
Indonesian tiedeakatemia

Indonesian tiedeakatemia (, lyhennys AIPI; ) on vuonna 1990 perustettu kansallinen tiedeakatemia. Sen kotipaikka on Indonesian pääkaupunki Jakarta. Vuonna 2016 Indonesia käynnisti yhdessä kansainvälisten tukijoidensa kanssa tieteellistä tutkimustyötä rahoittavan Indonesian tiederahaston (, DIPI; , ISF). Tiederahasto toimii Indonesian tiedeakatemian yhteydessä. Jäsenmäärältään Indonesian tiedeakatemia on suppea erityisesti maan väestöpohjaan nähden, sillä jäsenmääräksi ilmoitettiin 51, joista kolme oli kunniajäsentä. Tieteellisen osallistumisen lisäämiseksi Indonesiaan onkin vuonna 2015 perustettu erillinen Indonesian nuorten tieteentekijöiden akatemia (, ALMI), joka osaltaan toimii kyvykkäiden nuoremman sukupolven tieteilijöiden kehittymisen foorumina. ==Lähteet== Luokka:Tiedeakatemiat Luokka:Indonesian tiede ja tekniikka Luokka:Jakarta
Fransiina

Fransiina on naisen etunimi, joka on johdettu miehennimestä Frans. Sen rinnakkaismuotona esiintyy nimiasu Fransina. Digi- ja väestötietoviraston mukaan Suomessa on syyskuuhun 2021 mennessä tilastoitu noin 290–300 Fransiina- nimistä ja noin 270–290 Fransina-nimistä naista. Fransiinalla (Fransinalla) ei ole nimipäivää almanakassa. ==Katso myös== * Francisca ==Lähteet== Luokka:Etunimet
Sydney Sweeneyn filmografia

Tämä on Sydney Sweeneyn filmografia. == Elokuvat == Vuosi Nimi Rooli Huomioita 2009 ZMD: Zombies of Mass Destruction Lisa 2010 The Opium Eater Sarah Detzer 2010 Takeo Samantha Wright lyhytelokuva 2010 Night Blind eksynyt tyttö lyhytelokuva 2010 The Ward nuori Alice 2011 The Bling Ring Izzy Fishman televisioelokuva 2013 Spiders Emily 2014 Angels in Stardust Annie 2015 Held Lily Woods lyhytelokuva 2015 Love Made Visible Leah lyhytelokuva 2015 The Martial Arts Kid Julia 2015 The Unborn Little Janey Hutchins lyhytelokuva 2015 Stolen From Suburbia Emma 2016 Cassidy Way Kelsey Connors 2016 The Horde Hailey Summers 2017 Vikes Ida 2017 Dead Ant Sam 2017 It Happened Again Last Night nuori Paige lyhytelokuva 2018 Relentless Ally 2018 The Wrong Daughter Samantha televisioelokuva 2018 Under the Silver Lake Shooting Star 2018 Along Came the Devil Ashley 2018 Manic Missy televisiolyhytelokuva 2019 Big Time Adolescence Holly 2019 Clementine Lana 2019 Once Upon a Time in Hollywood Dianne ”Snake” Lake 2020 Nocturne Juliet Lowe 2021 Downfalls High Scarlett 2021 The Voyeurs Pippa 2021 Night Teeth Eva 2023 Reality Reality Winner 2023 Americana Penny Jo Poplin 2023 Anyone But You Bea 2024 Madame Web Julia Carpenter / Hämähäkkinainen 2024 Immaculate – tahraton Cecilia myös tuottajana 2024 Eden Margret Wittmer == Televisiosarjat == Vuosi Nimi Rooli Huomioita 2009 Heroes pikkutyttö Jakso: ”Chapter Four 'Hysterical Blindness'” 2009 Criminal Minds – FBI-tutkijat Dani Forester Jakso: ”Outfoxed” 2010 Chase Kayla Edwards Jakso: ”Pilot” 2010 90210 tyttö Jakso: ”How Much Is That Liam in the Window” 2011 Kickin’ It Kelsey Vargas Jakso: ”Swords and Magic” 2014 Greyn anatomia Erin Weaver Jakso: ”Don’t Let’s Start” 2017 Monster School Animation Madeline Rayon (äänirooli) Jakso: ”Welcome to Monster School” 2017 Middle naisopiskelija Jakso: ”The Final Final” 2017 Valehtelevat viettelijät Willa Jakso: ”Till Death Do Us Part” 2017 In the Vault Haley Caren nettisarja; 7 jaksoa 2018 Everything Sucks! Emaline Addario päärooli; 10 jaksoa 2018 The Handmaid’s Tale – Orjattaresi Eden Spencer sivurooli; 7 jaksoa 2018 Sharp Objects Alice minisarja; sivurooli; 2 jaksoa 2019– Euphoria Cassie Howard päärooli 2020 Day by Day Winnie Chapman (äänirooli) nettisarja; Jakso: ”Winnie, Betty and...” 2021 The White Lotus Olivia Mossbacher päärooli (1. kausi) 2021–2022 Robot Chicken Barbie, muita rooleja (äänirooli) 4 jaksoa 2024 Saturday Night Live itsenään Jakso: ”Sydney Sweeney / Kacey Musgraves” == Musiikkivideot == Vuosi Kappale Artisti / Yhtye 2019 ”Graveyard” Halsey 2023 ”Angry” Rolling Stones == Aiheesta muualla == * Luokka:Filmografiat
Tyrrellin piirikunta

Tyrrellin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 3 245 vuonna 2020. Piirikunnan hallintokeskus on Columbian kunta. Piirikunta on perustettu 1729. == Kuvia piirikunnasta == Kuva:Columbia NC Albemarle sound.JPG|Rantanäkymää Columbian lähistöllä. Kuva:Tyrrell County Historic Courthouse.jpg|Tyrrellin piirikunnan oikeustalo Columbiassa. == Lähteet == == Aiheesta muualla == Luokka:Pohjois- Carolinan piirikunnat
Władysław Czachórski

Władysław Czachórski (22. syyskuuta 1850 Lublin – 13. tammikuuta 1911 München) oli puolalainen klassisen tyylin taidemaalari. == Elämänvaiheita == Czachórski aloitti taideopintonsa Varsovassa vuonna 1866 ja hän pääsi vuonna 1868 opiskelemaan Dresdenin taideakatemiaan. Vuoden kuluttua hän siirtyi Münchenin taideakatemian opiskelijaksi, josta hän valmistui vuonna 1873. Akatemiassa hänen opiskelukavereihinsa kuuluivat Alexander von Wagner ja Karl von Piloty. Opintojensa jälkeen Czachórski matkusti Italiaan ja Ranskaan saamaan vaikutteita taiteeseensa. Vuonna 1879 hän asettui aloilleen Müncheniin, missä perusti oman ateljeen. Czachórskista tuli nopeasti Münchenin varakkaan yläluokan suosima muotokuvamaalari. Hän maalasi myös asetelmia sekä kohtauksia näytelmistä ja kirjallisuudesta. Hän erikoistui Shakespearen näytelmien kohtausten kuvittamiseen, joihin maalasi naishahmoja 1700-luvun puvuissa. Hänen maalauksensa Hamlet ja näyttelijät palkittiin kultamitalilla vuoden 1879 Münchenin kansainvälisessä taidenäyttelyssä. Uransa varrella Czachórski sai myös ammatillisia kunnianosoituksia; hänet nimitettiin Berliinin taideakatemian jäseneksi ja Münchenin taideakatemian kunniatohtoriksi. Baijerin valtio myönsi hänelle vuonna 1893 Mikaelin ritarikunnan kunniamerkin. Hän osallistui moniin ryhmänäyttelyihin vuosina 1872–1906. Hänen töistään pidettiin postuumi näyttely pian hänen kuolemansa jälkeen. Nykyään Czachórskin töitä on esillä Bremenin, Lvivin, Gdanskin ja Varsovan taidemuseoissa. Czachórskin töitä on kehuttu hyvästä eri materiaalinen kuvaamisesta ja naishahmojen luonnollisuudesta. Interiöörit on tutkittu huolellisesti ja töistä välittyy tietynlainen ylellisyyden tuntu. == Lähteet == == Aiheesta muualla == * http://www.artnet.com/artists/wladislaw-czachorski/ Luokka:Puolalaiset taidemaalarit Luokka:Vuonna 1850 syntyneet Luokka:Vuonna 1911 kuolleet
Disc Golf Pro Tour

Disc Golf Pro Tour on vuonna 2016 perustettu frisbeegolfin merkittävin kiertue. Disc Golf Pro Tour koostuu Elite series sekä Silver series -sarjoista, josta saa vaihtelevat määrät pisteitä kokonaispisteisiin. Kiertue huipentuu syksyllä pudotuspelimuodossa pelattavaan finaaliin, johon pääsevät eniten osakilpailuista pisteitä saaneet. == Kiertueen kolme parasta kausittain == === Miehet === Vuosi Voittaja Toinen Kolmas Lähde 2016 Paul McBeth Nikko Locastro James Cole Tulokset 2017 Richard Wysocki Paul McBeth Simon Lizotte Tulokset 2018 Chris Dickerson Nathan Sexton Richard Wysocki Tulokset 2019 Chris Dickerson Calvin Heimburg Kevin Jones Tulokset 2020 Kevin Jones Chris Dickerson Austin Hannum Tulokset 2021 Nathan Queen Drew Gibson Paul McBeth Tulokset 2022 Richard Wysocki Isaac Robinson Gannon Buhr 2023 Richard Wysocki Kyle Klein Calvin Heimburg === Naiset === Vuosi Voittaja Toinen Kolmas Lähde 2016 Catrina Allen Paige Pierce Sarah Hokom Tulokset 2016 Paige Pierce Catrina Allen Lisa Fajkus Tulokset 2018 Sarah Hokom Catrina Allen Jessica Weese Tulokset 2019 Catrina Allen Sarah Hokom Rebecca Cox Tulokset 2020 Hailey King Paige Pierce Catrina Allen Tulokset 2021 Missy Gannon Hather Young Sarah Hokom Tulokset 2022 Kristin Tattar Missy Gannon Valerie Mandujano Luokka:Frisbeegolfkilpailut
Waldemar Sorychta

Waldemar Sorychta (s. 1967 Zabrze, Puola) on puolalainen muusikko joka on asunut Saksassa jo 1980 -luvulta. Hän on soittanut kitaraa muun muassa Slayer -rumpali Dave Lombardon sivuprojektissa Grip Inc.:ssä. Hän on toiminut myös tuottajana, tuottaen esimerkiksi Sentencedin läpimurtolevyn Down sekä Lacuna Coilia, Tiamatia ja Moonspelliä. Discogs:in haulla löytää hänet tuottajana 106 albumilta. Hänen tuorein kokoonpanonsa on laulaja Cornelia Schmittin ja rumpali Vic Chainsin kanssa perustettu Mandrah -niminen kokoonpano == Lähteet == Luokka: Vuonna 1967 syntyneet Luokka: Saksalaiset kitaristit Luokka: Sentenced Luokka:Elävät henkilöt
Vaahteraliigan kausi 2021

Vaahteraliigan kausi 2021 oli Vaahteraliigan 42. kausi. Kausi käynnistyi 12. kesäkuuta 2021 ja Vaahteramalja XLII pelattiin 12. syyskuuta 2021. Hallitsevana mestarina kauteen lähti Kuopio Steelers. Loppuottelussa kohtasivat Steelers ja Helsinki Roosters, joista ensimmäinen voitti ottelun 14–0. Kauden parhaana pelaajana palkittiin Steelersin tukimies Maurice Wright Jr. ==Runkosarja== ===Sarjataulukko=== OT V H TE PÄ MS Steelers 8 7 1 333 143 +190 Roosters 8 6 2 290 164 +126 Butchers 8 5 3 213 218 -5 Crocodiles 8 4 4 208 191 +17 Wolverines 8 3 5 122 211 -89 Crusaders 8 2 6 184 258 -74 Royals 8 1 7 96 261 -165 ===Tulokset=== ==Pudotuspelit== Välierissä kohtasivat Porvoon Butchers ja Helsinki Roosters sekä Kuopio Steelers ja Seinäjoki Crocodiles. 3. syyskuuta Steelers voitti Crocodilesin 52–14. Toisessa välieräottelussa Roosters voitti Butchersin 49–7. Vaahteramalja XLII eli kauden päättävä loppuottelu pelattiin 12. syyskuuta Lahdessa Lahden stadionilla. Vaahteramaljassa Steelers voitti Roostersin 14–0. {{Turnauspuu4 pronssiotteluton | 3.9. – Väinölänniemi | Kuopio Steelers | 52 | Seinäjoki Crocodiles | 14 | 4.9. – Velodromi | Helsinki Roosters | 49 | Porvoon Butchers | 7 |12.9. – Lahden stadion, Lahti | Kuopio Steelers | 14 |Helsinki Roosters | 0 }} == Lähteet == 2021 Luokka:Vuoden 2021 amerikkalainen jalkapallo
Alankomaiden kuninkaallinen tiedeakatemia

Alankomaiden kuninkaallinen tiedeakatemia (, lyhennys KNAW; ) on kuningas Louis Bonaparten (Ludvig Napoleon) vuonna 1808 perustama Alankomaiden kansallinen tiedeakatemia. Tiedeakatemian kotipaikka on Amsterdam. Tiedeakatemiaan kuuluu noin 550 elinikäisesti valittua varsinaista jäsentä. Kotimaisten jäsenten lisäksi tiedeakatemialla on ulkomaisia jäseniä sekä kirjeenvaihtajajäseniä. Tiedeakatemialla on myös vuonna 2005 perustettu, 25-45 vuotiaille, äskettäin tohtoritutkinnon suorittaneille, alakomaalaisissa yliopistoissa ja tutkimuslaitoksissa työskenteleville tieteentekijöille suunnattu Nuorten akatemia (). Tiedeakatemian eräs toimintamuoto on toimia Alankomaiden hallituksen tieteellisenä neuvonantajana. Lisäksi KNAW arvioi tieteellisen tutkimustyön laatua (vertaisarviointi), tarjoaa foorumin alankomaalaisen tieteentekijöiden huipulle ja kansainväliselle yhteistyölle, sekä toimii sateenvarjo-organisaationa useille perustutkimuksen ja tieteellisen tiedonvälityksen parissa toimiville laitoksille. ==Lähteet== Luokka:Tiedeakatemiat Luokka:Alankomaiden tiede ja tekniikka
Fritz Huth

Fritz Huth (25. kesäkuuta 1908 – 16. kesäkuuta 1980) oli saksalainen käyrätorvensoittaja ja musiikkipedagogi.Fritz Huth Schott MusicFritz Huth (1908-1980) International Horn Society Huth osallistui solistina kymmeneen kilpailuun ja voitti niistä jokaisen. Hän saavutti arvostusta sekä solistina että kamarimuusikkona. Soolokiertueillaan hän esiintyi eri puolilla Eurooppaa, Neuvostoliitossa ja Afrikassa. Huth toimi orkesterimuusikkona Staatskapelle Dresdenin ja Hampurin valtionoopperan ensimmäisenä käyrätorvensoittajana sekä 35 vuoden ajan Bayreuthin musiikkijuhlien orkestereissa. Huth osallistui Würzburgin Mozart-festivaalin toimintaan ja sai sieltä kultaisen Mozart- mitalin. Hän opetti Detmoldin musiikkiyliopistossa ja sitten 36 vuoden ajan Baijerin valtionkonservatoriossa Würzburgissa. Hänen johdollaan opiskelivat muiden muassa Hermann Baumann ja Peter Hoefs. Huthin julkaisuihin kuuluvat Schule für Horn, Vorschulübungen ja Tonleiter-Studien. Huth valittiin International Horn Societyn kunniajäseneksi vuonna 1980, vähän ennen kuolemaansa. The Horn Call -lehdessä julkaistiin hänelle omistettu tribuutti lokakuussa 1980. == Lähteet == Luokka:Saksalaiset käyrätorvensoittajat Luokka:Musiikkipedagogit Luokka:Vuonna 1908 syntyneet Luokka:Vuonna 1980 kuolleet
Washingtonin piirikunta (Pohjois-Carolina)

Washingtonin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 11 003 vuonna 2020. Piirikunnan hallintokeskus on Plymouthin kunta. Piirikunta on perustettu 1799. == Kuvia piirikunnasta == Kuva:Main-street-plymouth-nc.jpg|Plymouthin keskustaa. Kuva:Washington County Courthouse, Plymouth.jpg|Washingtonin piirikunnan oikeustalo Plymouthissa. == Lähteet == == Aiheesta muualla == Luokka:Pohjois- Carolinan piirikunnat
Boutilimit

Boutilimit () on kunta ja samannimisen departementin keskus Mauritanian Trarzan alueella. Se sijaitsee RN3-maantien varrella 150 kilometriä Nouakchottista kaakkoon. Kunnassa on 26 900 asukasta (vuonna 2013, väestönlaskenta). Boutilimit on perinteinen islamilaisen oppineisuuden keskus, jossa on yksi alueen tärkeimmistä kirjastoista. Vuonna 1961 sinne perustettiin islamilainen korkeakoulu. Kaupungin nähtävyyksiin kuuluu ranskalaisten rakentama linnoitus. Lähistöllä sijaitsee Tenadin matkailukeskus. Boutilimitin departementin pinta-ala on 31 675 neliökilometriä. Siihen kuuluvat Boutilimitin lisäksi Ajweirin, Elb-Adressin, Emouyesserin, Noubaghiyan, Nteychittin ja Tenghaddejin kunnat. Departementissa oli 63 200 asukasta vuonna 2013. ==Lähteet== Luokka:Mauritanian kaupungit Luokka:Trarzan alue
Kaisa Savolainen

Kaisa Marjatta Savolainen (s. 18. joulukuuta 1940, Nilsiä) on entinen Yhdistyneiden kansakuntien kasvatus-, tiede- ja kulttuurijärjestö Unescon Rauhankasvatusdepartementin johtajaDirecteur du Département de l'éducation pour une culture de la paix, Secteur de l'éducation, DG/Note/99/39 https://unesdoc.unesco.org/ark:/48223/pf0000230346?posInSet=6&queryId;=586b1004-a870-499a-abe1-82a360b77124, josta toimesta hän jäi eläkkeelle 2001. Savolainen väitteli vuonna 2010 filosofian tohtoriksi aiheesta Kasvatus maailmanrauhan välineenä: tapaustutkimus Unescon vuoden 1974 suosituksesta.Savolainen, Kaisa | Kansalliskirjasto | Kansalliskirjaston hakupalvelu kansalliskirjasto.finna.fi › AuthorityRecord Kun hänet nimitettiin Unescon päämajaan Pariisiin osastopäälliköksi 1986, oli virka korkein jolle kukaan suomalainen oli yltänyt Unescossa.Aamulehti 21.8.1986 Rauhaan ja ihmisoikeuksiin tähtäävän kansainvälisyyskasvatuksen edistäminen oli Savolaisen toiminnan keskiössä Suomen Unesco-toimikunnan kasvatusjaoston puheenjohtajana.Hämeen Sanomat 13.10.1976 Valmistuttuaan Jyväskylän Yliopistosta kasvatustieteen maisteriksi 1964 Savolainen toimi aluksi psykologina.Suomen psykologit (1967). Suomen Psykologiliitto ry. Pieksämäki. Kuopion ammatinvalinnanohjaustoimistossa, josta hän siirtyi Suomen YK-liiton tiedotussihteeriksi 1967Savo 27.2.1967. ja sittemmin Vapaan sivistystyön yhteisjärjestön pääsihteeriksi.Mikkilä, Timo (2012). Paperitiikeri vai todellinen vaikuttaja: Vapaan sivistystyön yhteisjärjestö 1969–2009. Kansanvalistusseura Kuopion aikanaan hän toimi Teinien YK-seuran puheenjohtajana.Savon Sanomat 26.2.1967 Helsingissä hänen yhteiskunnalliseen harrastustoimintaansa kuului vuosina 1972–1976 Suomi–Kuuba-seuran puheenjohtajuus.Lohtaja, Hannele (2011). Kulttuurin ja kumouksen puolesta. Kuuba-solidaarisuus Suomessa 1960-1970 -luvuilla. Tampereen yliopisto. https://trepo.tuni.fi/bitstream/handle/10024/82552/gradu05038.pdf?sequence=1&isAllowed;=y Tultuaan nimitetyksi vuonna 1986 osastopäälliköksi Unescon päämajaan Pariisiin Savolaisen vastuualue oli koulutuksellinen tasa-arvo ja erityisohjelmat.Directeur de la Division de l'égalité des chances en matière d'éducation et des programmes spéciaux au Secteur de l'éducation DG/NOTE/86/27, https://unesdoc.unesco.org/ark:/48223/pf0000229623?posInSet=11&queryId;=7ec65194-9fde-41b5-85ad-f3cc5046aa9f Kansainvälisyyskasvatus oli keskeistä hänen johtamillaan osastoilla kasvatussektorillaWho´s who in International Affairs 1st Edition (1990). London, England; Who´s Who in International Organizations (1992). Muchen, London, New York, Paris. ja hänen johdollaan tuotettiin muuan muassa materiaalia ihmisoikeuksien ja suvaitsevaisuuden opetusta varten. Savolainen on tehnyt myös kansainvälisyyskasvatukseen liittyviä julkaisuja.https://unesdoc.unesco.org/search/N-EXPLORE-279826a9-612d-4899-b6b9-25147c06feeb Savolaisen muistelmateos Tieni vei Pariisiin julkaistaan 2021.Tieni vei Pariisiin. Into kustannus. ISBN 978-952-351-665-6 == Lähteet == Luokka:Suomalaiset järjestöjohtajat Luokka:Suomalaiset psykologit Luokka:YK:n virkamiehet Luokka:Vuonna 1940 syntyneet Luokka:Elävät henkilöt
Historian loppu ja viimeinen ihminen

Historian loppu ja viimeinen ihminen () on Francis Fukuyaman vuonna 1992 ilmestynyt kirja, jossa Fukuyama toteaa kapitalismin ja länsimaalaisen liberaalidemokratian voittaneen ideologisten välisen kamppailun. Teoksen on suomentanut Heikki Eskelinen ja julkaissut suomeksi kirjankustantamo WSOY vuonna 1992. ==Lähteet== == Aiheesta muualla == * Pierre, Andrew J.: The End Of History And The Last Man. Foreign Affairs 1.3.1992. * Mohamed, Nazreen: Of Paradise and Power. Medium 11.8.2019. Luokka:Kirjat kansainvälisestä politiikasta Luokka:Vuoden 1992 kirjat Luokka:Yhdysvaltalaiset tietokirjat
Kaljuvarsipoimulehti

Kaljuvarsipoimulehti (Alchemilla glabricaulis) on poimulehtiin kuuluva monivuotinen ruusukasvilaji. Sen kuvasi ensimmäisenä suomalainen Harald Lindberg. Se kasvaa 15–40 senttimetriä korkeaksi. Laji muistuttaa eniten lähteikköpoimulehteä, johon verrattuna se on jonkin verran pienempi ja lähes täysin kalju. Ruusukelehtien lapa on viidestä yhdeksään senttimetriä leveä ja pyöreähkö. Lavan yläpinnalla voi olla yksittäisiä karvoja ja alapinnalla karvoja kasvaa lehtisuonten kärkipäässä. Lehti on piparkakkulaitaisesti jakaantunut seitsemään–yhdeksään liuskaan, jossa on keskimäärin 15 laitahammasta. Kukinto on ruusukelehtien yläpuolelle ulottuva viuhkosto, kukat ovat poimulehdille tyypillisiä, pieniä. Kaljuvarsipoimulehteä esiintyy Keski- ja Itä-Euroopassa Saksasta, Puolasta, Baltiasta ja Ukrainasta Venäjälle. Suomessa se on vakiintunut tulokaslaji, joka on levinnyt toisen maailmansodan aikaan. Suomessa sitä esiintyy Kainuun ja Koillismaan seudulla, eniten Kuhmossa ja Suomussalmella. Se kasvaa niityillä ja pientareilla asutuksen lähellä. == Lähteet == == Aiheesta muualla == * Kasviatlas 2020: Alchemilla glabricaulis – kaljuvarsipoimulehti. Luokka:Poimulehdet
Vjatkanpoimulehti

Vjatkanpoimulehti (Alchemilla leiophylla) on poimulehtiin kuuluva monivuotinen ruusukasvilaji, joka kasvaa alkuperäisenä Venäjällä. Suomessa se on harvinainen sotatulokas Kainuussa. Se kasvaa 30–60 senttimetriä korkeaksi. Laji muistuttaa pyökkipoimulehteä. Vjatkanpoimulehden varret ovat tanakoita ja niiden tyviosa on usein punainen. Tyveltä ruusukkeena kasvavien lehtien lapa on vaaleanvihreä tai kellanvihreä, kymmenen senttimetriä leveä, päältä kalju ja alapinnan suonista pitkäkarvainen. Lehti on piparkakkulaitaisesti jakaantunut yhdeksään liuskaan, jotka ovat melko matalia ja niistä keskimmäinen on suhteellisesti pienempi kuin pyökkipoimulehdellä. Kukinto on runsas, harsomaisen harva latvaviuhkosto. Kukat ovat poimulehdille tyypillisiä: pieniä, kellanvihreitä, hedelmöityksettä siemeniä tuottavia. == Lähteet == == Aiheesta muualla == * Kasviatlas 2020: Alchemilla leiophylla – vjatkanpoimulehti. * Suomen Lajitietokeskus: Vjatkanpoimulehti (Alchemilla leiophylla) Luokka:Poimulehdet
Charles Dancla

Charles Dancla (19. joulukuuta 1817 Bagnères-de-BigorreCharles Dancla String Quartet No. 14 in C Major, Op. 208 No. 1 Edition Silvertrust – 10. lokakuuta 1907)Charles Dancla Schott Music oli ranskalainen viulisti, säveltäjä ja musiikkipedagogi.36 Melodious and Easy Studies: Op. 84: Violin, sivu 3 Charles Dancla Dancla opiskeli Pariisin konservatoriossa viulunsoittoa Pierre Baillot'n ja sävellystä Fromental Halévyn johdolla. Hän työskenteli vuosikymmenten ajan Pariisin oopperan orkesterin konserttimestarina. Hän myös opetti yli 35 vuoden ajan Pariisin konservatorion professorina. Dancla omaksui vaikutteita Henri Vieuxtemps'lta ja Niccolò Paganinilta. Hän julkaisi useita pedagogisia kirjoja. Danclan johdolla opiskeli muiden muassa Maud Powell.Maud Powell Britannica Dancla oli tuottelias säveltäjä, jonka kiinnostus kohdistui erityisesti kamarimusiikkiin. Hänen tuotantoonsa kuuluu vähintään 16 jousikvartettoa, useita pianotrioja ja monia muita kamariteoksia. == Lähteet == == Aiheesta muualla == * IMSLP: nuotteja Luokka:Ranskalaiset viulistit Luokka:Ranskalaiset säveltäjät Luokka:Musiikkipedagogit Luokka:Vuonna 1817 syntyneet Luokka:Vuonna 1907 kuolleet
Juho Järvelä

Juho Järvelä (s. 14. heinäkuuta 2003 Mikkeli) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä. == Ura == === Seuraura === Järvelä on Mikkelin Jukurien kasvatti. Hän oli kaudella 2018–2019 B-nuorten SM-sarjassa kuudella osumallaan joukkueensa paras maalintekijä Leevi Kukkasniemen kanssa. Kaudella 2019–2020 Järvelä nousi Jukurien varakapteeniksi. Hän oli B-nuorten SM-sarjassa joukkueen paras syöttäjä 15 syöttöpisteellään. Kaudeksi 2021–2022 Järvelä nostettiin Jukurien SM-liigarinkiin. Hän teki liigadebyyttinsä runkosarjan toisella kierroksella 11. syyskuuta 2021 vieraissa KalPaa vastaan. Järvelä merkittiin Jukurien kolmossentteriksi laidoilleen Joachim Rohdin ja Jesper Piitulainen. Hän sai ottelussa jääaikaa 11.45 minuuttia. Järvelä sai myös syöttöpisteen Rohdinin tekemään maaliin ja se jäi hänen ainoaksi tehopisteekseen Järvelän 12 pelaamassa liigaottelussa. Hän pelasi kauden aikana miesten pelejä myös yhdeksän ottelun verran lainalla Mestis-joukkue Savonlinnan Pallokerhossa tehden niissä tehot 1+1=2. Järvelä pelasi kaudella 2022–2023 SM-liigassa kolme runkosarjaottelua ilman tehopisteitä. Hän pelasi suurimman osan kaudestaan Jukurien U20-joukkueessa. Järvelä oli 15 osumallaan joukkueen toiseksi paras maalintekijä Tuomas Hynnisen jälkeen. Kaudeksi 2023–2024 Järvelä siirtyi 2+1-vuotisella sopimuksella Hämeenlinnan Pallokerhoon. Hän teki SM-liigauransa avausmaalin 27. lokakuuta 2023 ylivoimalla vieraissa Oulun Kärppiä vastaan. Kaikkiaan Järvelä pelasi varsinaisen tulokaskautensa aikana 47 runkosarjaottelua tehopistein 4+3=7. === Maajoukkueura === Järvelä pelasi alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Järvelä on pelannut kaksi nuorten ja 21 poikien maaottelua. == Tilastot == 2019–2020 Jukurit A-SM 9 0 2 2 0 – – – – – 2020–2021 Jukurit U20-SM 17 4 6 10 2 3 2 1 3 0 U18 5 1 2 3 0 2021–2022 Jukurit U20-SM 22 5 9 14 20 – – – – – Jukurit SM-liiga 12 0 1 1 2 – – – – – SaPKo Mestis 9 1 1 2 6 – – – – – 2022–2023 Jukurit U20-SM 42 15 14 29 52 – – – – – Jukurit SM-liiga 3 0 0 0 0 – – – – – 2023–2024 HPK U20-SM 4 0 1 1 4 – – – – – HPK SM-liiga 47 4 3 7 16 – – – – – 3 kautta yhteensä SM-liiga 62 4 4 8 18 – – – – – 1 kausi yhteensä Mestis 9 1 1 2 6 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Hämeenlinnan Pallokerhon pelaajat Luokka:Vuonna 2003 syntyneet Luokka:Elävät henkilöt
Thomas Baltzar

Thomas Baltzar (n. 1630 Lyypekki – 24. heinäkuutaThomas Baltzar Westminster Abbey 1663 Lontoo) oli saksalainen viulisti ja säveltäjä.Thomas Baltzar AllMusic Baltzar syntyi pitkään Lyypekissä vaikuttaneeseen muusikkosukuun. Hänen opettajiinsa kuului Johann Schop. Baltzar palveli viulistina kuningatar Kristiinan hovissa Ruotsissa viimeisinä kuukausina ennen tämän kruunusta luopumista. Tämän jälkeen hän palasi Lyypekkiin, jossa sai uuden työn vuonna 1655. Myöhemmin samana vuonna Baltzar lähti Englantiin, jossa vietti loppuikänsä palaamatta enää mantereelle. Syyskuussa 1656 hän oli yksi muusikoista, jotka laativat ensimmäiseksi uskotun englantilaisen oopperan, The Siege of Rhodesin. William Davenantin librettoon tehdyn oopperan säveltämiseen osallistuivat useat henkilöt, joihin kuuluivat myös Matthew Locke ja Henry Lawes. Baltzar saavutti mainetta esiintymisillään viulistina Englannissa ja pääsi lopulta työhön soittajana Kaarle II:n palveluksessa. Hänen kirjoitettiin kuolleen hieman yli 30-vuotiaana sairastettuaan kuppaa ja kärsittyään alkoholiriippuvuudesta. Baltzar haudattiin Westminster Abbeyyn 27. heinäkuuta 1663. Hänen työnsä viulistina saavutti sellaisten kirjoittajien kuin John Evelynin ja Anthony Woodin suosion osakseen. Baltzarin 1600-luvulla painettu sävellystuotanto kattaa 17 kappaletta, jotka ilmestyivät vuonna 1684 John Playfordin julkaisussa The Division Violin. Myös kuuden muun teoksen (mm. Sonaatti kolmelle viululle C-duurissa) käsikirjoitukset säilyivät. == Lähteet == == Aiheesta muualla == * IMSLP: nuotteja Luokka:Saksalaiset viulistit Luokka:Saksalaiset säveltäjät Luokka:Barokkisäveltäjät Luokka:Vuonna 1630 syntyneet Luokka:Vuonna 1663 kuolleet
Bedřich Tylšar

Bedřich Tylšar (s. 9. heinäkuuta 1939 Vrahovice) on tšekkiläinen käyrätorvensoittaja.Bedřich Tylšar Vrahovice Tylšar aloitti musiikkiopintonsa musiikkikoulussa Prostějovissa, jossa soitti viulua, trumpettia ja sitten käyrätorvea vuosina 1950–1953. Vuosina 1953–1958 hän suoritti käyrätorven- ja alttoviulunsoiton opintoja konservatoriossa Kroměřížissa. Tylšar aloitti työskentelyn ensimmäisenä käyrätorvensoittajana Zlínin Bohuslav Martinů -filharmonikoissa (1958–1963) ja saattoi opintonsa loppuun Musiikin ja esittävien taiteiden Janáček-akatemiassa Brnossa (1962–1967). Vuosina 1963–1968 Tylšar soitti ensimmäistä käyrätorvea Prahan sinfoniaorkesterissa ja vuosina 1968–1970 Münchenin filharmonisessa orkesterissa. Tämän jälkeen hän palasi vielä vuodeksi Prahan sinfoniaorkesteriin. Vuosina 1972–2001 Tylšar soitti Tšekin filharmonisessa orkesterissa. Lisäksi hän oli vuosina 1992–2006 Solistes Européens Luxembourgin jäsen. Tylšar loi orkesterityönsä ohella merkittävän solistisen uran pitämällä satoja konserttia johtavien tšekkiläisten ja ulkomaalaisten orkesterien kanssa, usein yhdessä veljensä Zdeněk Tylšarin kanssa. Hän on tehnyt lukuisia levytyksiä sekä radio- ja televisioäänityksiä. Tylšar on työskennellyt myös kamarikokoonpanoissa. Tylšarin ohjelmisto on ulottunut Joseph Haydnin ja Wolfgang Amadeus Mozartin teoksista nykymusiikkiin; hän on myös kiinnittänyt erityistä huomiota tšekkiläisten säveltäjien ohjelmistoon.BEDŘICH TYLŠAR Naxos Tylšar aloitti vuonna 1973 työskentelyn Prahan konservatorion professorina. Hänen johdollaan opiskelleisiin muusikkoihin ovat kuuluneet Radek Baborák, Ondřej Vrabec, Přemysl Vojta ja Kateřina Javůrková. Tylšar on ollut opettamassa myös mestarikursseilla sekä Tšekissä että useissa muissa maissa. == Lähteet == Luokka:Tšekkiläiset käyrätorvensoittajat Luokka:Musiikkipedagogit Luokka:Vuonna 1939 syntyneet Luokka:Elävät henkilöt
Luntoberget

Luntoberget on Siuntiossa, Uudellamaalla sijaitseva kukkula, joka kohoaa 92 metriä merenpinnasta. Kukkula on Siuntion kirkonkylän korkein kohta. Kukkula tunnetaan erityisesti sen huipulla sijaitsevasta pronssikautisesta hautaröykkiöstä. Siuntiossa, kuten muualla Uudellamaalla on kartoitettu biologisesti, geologisesti ja maisemallisesti arvokkaita kallioalueita, joilla on valtakunnallista tai huomattavaa luonnonsuojelullista merkitystä. Luntoberget on yksi Siuntion yhteensä 14 arvokkaasta kallioalueesta. Luntobergetin huipulta aukeaa laajat näkymät Siuntion kirkonkylään. Maa-alueen omistaja, Siuntion seurakuntayhtymä, perusti Luntobergetin alueelle luonnonsuojelualueen Metso-ohjelman mukaisesti vuonna 2022. == Lähteet == Luokka:Siuntion mäet Luokka:Suomen muinaisjäännökset
Raaseporin rovastikunta

Raaseporin rovastikunta (ruots. Raseborgs prosteri) on Uudellamaalla sijaitseva Porvoon hiippakunnan ruotsinkielinen rovastikunta. Suomen evankelis-luterilaisen kirkon hiippakunnat ovat jaettu edelleen rovastikuntiin. Rovastikunnissa hiippakunnan piispan ja tuomiokapitulin apuna toimii lääninrovasti. Raaseporin rovastikunnan lääninrovastina toimii kirkkoherra Anders Lindström. == Rovastikunnan seurakunnat == Lista Raaseporin rovastikuntaan kuuluvista seurakunnista: * Sjundeå svenska församling * Inkoon seurakunta * Karis-Pojo svenska församling * Ekenäsnejdens svenska församling * Hangö svenska församling == Lähteet == Luokka:Porvoon hiippakunta Luokka:Siuntio Luokka:Inkoo Luokka:Tammisaari Luokka:Karjaa Luokka:Pohja Luokka:Hanko
Karis-Pojo svenska församling

Karis-Pojo svenska församling on ruotsinkielinen, evankelis-luterilainen seurakunta Raaseporissa Karjaan ja Pohjan alueella. Seurakunta kuuluu Raaseporin seurakuntayhtymään, Raaseporin rovastikuntaan, sekä Porvoon hiippakuntaan. Pentti Raunio toimii Karis-Pojo svenska församlingin kirkkoherrana. Vuoden 2021 heinäkuussa seurakuntaan kuuluin noin 5 200 jäsentä. Seurakunnan merkittävimpiä kirkkoja ovat Pohjan keskiaikainen Pyhän Marian kirkko, Karjaan keskiaikainen Pyhän Katariinan kirkko, sekä Mustion kirkko. Kirkkojen lisäksi seurakunnan rakennuskantaan kuuluu Karjaan iso pappila ja Karjaan pikku pappila. == Papisto == === Kirkkoherrat === * 1997-1998: Tuomo Weckroth == Katso myös == * Uskonto Uudellamaalla * Ekenäsnejdens svenska församling * Karjaan Betel-seurakunta * Raaseporin suomalainen seurakunta == Lähteet == Luokka:Porvoon hiippakunnan seurakunnat Luokka:Karjaa Luokka:Pohja Luokka:Raaseporin seurakunnat
Ekenäsnejdens svenska församling

Ekenäsnejdens svenska församling on ruotsinkielinen, evankelis-luterilainen seurakunta Raaseporissa, Uudellamaalla. Seurakunnan toimialueita ovat Tammisaari, Tenhola, Bromarv ja Snappertuna. Ekenäsnejdens svenska församlingiin kuului noin 9 400 jäsentä vuonna 2020 tehden siitä Raaseporin suurimman seurakunnan. Seurakunta perustettiin 1. tammikuuta 2015, kun alueen entiset kaksikieliset, pienemmät seurakunnat yhdistettiin yhdeksi ruotsinkieliseksi, isommaksi seurakunnaksi. Ekenäsnejdens svenska församling kuuluu Raaseporin seurakuntayhtymään, Raaseporin rovastikuntaan ja Porvoon hiippakuntaan. Seurakuntaa johtaa kirkkoherra ja lääninrovasti Anders Lindström. == Seurakunnan kirkot == Lista seurakunnan kirkoista: * Tammisaaren kirkko * Bromarvin kirkko * Snappertunan kirkko * Tenholan kirkko == Katso myös == * Uskonto Uudellamaalla * Betesda Church * Karis-Pojo svenska församling * Raaseporin suomalainen seurakunta == Lähteet == Luokka:Porvoon hiippakunnan seurakunnat Luokka:Tammisaari Luokka:Tenhola Luokka:Bromarv Luokka:Snappertuna Luokka:Raaseporin seurakunnat
Teemu Anttila

Teemu Anttila (1948–2021) oli suomalainen pistooliampuja. Anttila on ilmapistoolin joukkuekilpailun maailmanmestari Etelä-Korean Soulissa järjestetyistä vuoden 1978 maailmanmestaruuskilpailuista. Urallaan hän edusti Haminan Ampumaseuraa. == Lähteet == Luokka:Suomalaiset ampujat Luokka:Vuonna 1948 syntyneet Luokka:Vuonna 2021 kuolleet
Huvimaja

Huvimaja tai gazebo on yleensä kahdeksankulmainen tai torninmuotoinen, usein puistoon, puutarhaan tai tilavalle julkiselle alueelle rakennettu eräänlainen paviljonki. Huvimajat ovat vapaasti seisovia tai seinään kiinnitettyjä, katettuja ja kaikilta sivuilta avoimia. Ne tarjoavat varjoa, suojaa sateelta, paikan levätä ja toimivat samalla koristeena. Jotkin julkisissa puistoissa olevat huvimajat ovat niin suuria, että niitä voidaan käyttää myös konserttien järjestämiseen. == Katso myös == * Paviljonki * Puisto == Lähteet == == Aiheesta muualla == Luokka:Rakennukset ja rakennelmat Luokka:Tilat
Sergei Tetjuhin

Sergei Tetjuhin (s. 23. syyskuuta 1975 Fergana, Uzbekistanin SNT, Neuvostoliitto) on venäläinen lentopalloilija, pelipaikaltaan yleispelaaja. Hän on voittanut olympiakultaa ja saavuttanut useita muita arvokisamitaleja. Hän edusti Venäjän maajoukkuetta jo vuoden 1996 maailmanliigassa ja lopetti pelaajauransa vuonna 2018. Tetjuhin muutti vanhempiensa mukana Uzbekistanista Venäjälle Belgorodin kaupunkiin 1990-luvun alussa. Vuonna 1999 hän siirtyi Belgorodin joukkueesta italialaisseura Parmaan. Lokakuussa 2000 hän joutui Italiassa pahaan auto-onnettomuuteen yritettyään uhkarohkeaa ohitusta ja oli poissa pelikentiltä yli puoli vuotta. Tetjuhin voitti olympiakultaa Lontoossa 2012 ja saavutti kolme muuta olympiamitalia. Argentiinan MM-kilpailuissa 2002 hän saavutti hopeaa ja EM-kilpailuista hänellä on viisi mitalia. Seuratasolla hän on voittanut neljä kertaa Mestareiden liigan ja kymmenen kertaa Venäjän liigan. Tokion olympialaissa 2020 hän toimi Venäjän lentopallojoukkueen General Managerina. Tetjuhin edustaa politiikassa Yhtenäistä Venäjää. Hänen poikansa Pavel Tetjuhin on myös maajoukkuelentopalloilija. == Lähteet == Luokka:Venäläiset lentopalloilijat Luokka:Venäläiset olympiavoittajat Luokka:Vuonna 1975 syntyneet Luokka:Elävät henkilöt
Aleksiina

Aleksiina on suomalainen naisen etunimi. Se on johdettu miehennimestä Aleksi tai Aleksis. Aleksiina-nimeä on käytetty Suomessa jo 1800-luvulla. Digi- ja väestötietoviraston etunimitilastoon on joulukuun 2024 loppuun mennessä kirjattu noin 540–550 tämännimistä naista. Aleksiinalla ei ole nimipäivää almanakassa. == Tunnettuja Aleksiinoja == * Aleksiina Laura Matilda Bogdanoff (s. 1990), aitajuoksija ja pituushyppääjä == Lähteet == == Aiheesta muualla == * Etunimien taivutus: Aleksiina (Kotimaisten kielten keskuksen verkkojulkaisu) Luokka:Etunimet
Cuesta

Cuesta (espanjan sanasta cuesta, suom. rinne) on mäki tai vuori, jonka toisella sivulla on jyrkkä rinne ja vastakkaisella sivulla loiva ja melko tasainen rinne. Cuestamuodostumia on tavallisesti vuoristoisella alueella, jolla on runsaasti erilaisia jokilaaksoja, sillä lyhyet ja nopeasti rinteitä alas virtaavat joet kuluttavat rinnettä tehokkaasti. Cuestoja on runsaasti Yhdysvalloissa, etenkin Arizonassa ja Uudessa Meksikossa sekä pitkin Atlantin rannikkoa. Suomessa cuestamuodostumia on Saana. == Lähteet == == Katso myös == * pudotusrinne * tepui Luokka:Vuoret Luokka:Pinnanmuodot
Daniil Medvedev

Daniil Sergejevitš Medvedev (; s. 11. helmikuuta 1996 Moskova, Venäjä) on venäläinen tennispelaaja ja grand slam -voittaja. Medvedev on pelannut urallaan viidesti grand slam -finaalissa: hän on hävinnyt kerran Yhdysvaltain avoimissa ja kolmesti Australian avoimissa, mutta voitti Yhdysvaltain avointen 2021 loppuottelussa Novak Đokovićin erin 3–0. Medvedevistä tuli tennishistorian kolmas venäläinen mies, joka on voittanut grand slam -turnauksen. ==Saavutukset== *1 grand slam -mestaruus (Yhdysvaltain avoimet 2021) *5 grand slam -finaalipaikkaa (Yhdysvallat 2019 ja 2021, Australian avoimet 2021, 2022 ja 2024) *1 ATP Finals -mestaruus (Lontoo, 2020) *4 ATP 1000 -luokan mestaruutta ==Pelityyli ja luonne== Pelityyliltään Medvedev on puolustava takarajan pelaaja. Hänen menestyksensä perustuu virheiden välttämiseen. Medvedev tunnetaan paitsi saavutuksistaan myös kuumaverisestä käytöksestään. Wimbledonissa 2017 hän heitti tuomaria kolikoilla. Yhdysvaltain avoimissa 2019 Medvedev repi pyyhkeen pallopojan kädestä, heitti mailansa tuomarin penkkiä vasten ja näytti keskisormea. Yleisön buuauksen jälkeen Medvedev toivoi, että mennessään kyseisenä iltana nukkumaan katsojat muistavat, että hän voitti heidän reaktioidensa tähden. ==Yksityiselämä== Medvedev syntyi keskosena, mistä aiheutuneiden terveysongelmien vuoksi häntä ei kelpuutettu Venäjän armeijaan. Medvedev avioitui vuonna 2018 pitkäaikaisen tyttöystävänsä, Darian, kanssa. ==Lähteet== Luokka:Venäläiset tennispelaajat Luokka:Vuonna 1996 syntyneet Luokka:Elävät henkilöt
Sudra (päähine)

Sudra (hepr. סוּדָר‎) on perinteinen juutalainen huivi, jota käytetään usein päähineenä. Sudra muistuttaa turbaania tai keffiyehia.Ryan Mallek (2015): Halachic Responsa on Islamic Practices. Artikkelin verkkoversio. Tällaista päähinettä on käytetty juutalaisten keskuudessa muinaisista ajoista lähtien,J. R. Bartlett (1973). The First and Second Books of the Maccabees. CUP Archive. s. 246 ja sitä on käytetty sekä suojaamaan auringolta että uskonnollisiin tarkoituksiin. == Lähteet == Luokka:Juutalainen kulttuuri Luokka:Päähineet
Jewish Institute for National Security of America

Jewish Institute for National Security of America (JINSA) on vuonna 1976 perustettu yhdysvaltalainen Israel-myönteinen ajatushautomo, jonka päämaja on Washington DC:ssä. == Lähteet == ==Aiheesta muualla== *Virallinen kotisivu Luokka:Yhdysvaltalaiset ajatushautomot Luokka:Juutalaiset järjestöt